
	ՀՀ վարչապետի աշխատակազմի իրավաբանական  վարչություն
	02.09.2026

	
	N 02/16.16/30279-2026

	Հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 1-ին մասի կարգավորումները՝ նախագծի նախաբանում անհրաժեշտ է հղում կատարել միայն սույն որոշման ընդունման համար Կառավարությանը համապատասխան լիազորություն վերապահող իրավական ակտի հոդվածին կամ մասին, իսկ ոչ վերաբերելի դրույթների ամրագրման անհրաժեշտությունը բացակայում է:
	Ընդունվել է:
Նախագծի նախաբանը խմբագրվել է։


	1. ՀՀ տարածքային կառավարման և ենթակառուցվածքների նախարարություն
	12.08.2026

	
	N ԴԽ//30852-2026

	 Հայաստանի Հանրապետության տարածքային կառավարման և ենթակառուցվածքների նախարարությունը ««Օթևան» պետական ոչ առևտրային կազմակերպությանը անշարժ գույք անհատույց, անժամկետ օգտագործման իրավունքով տրամադրելու մասին» Հայաստանի Հանրապետության կառավարության որոշման նախագծի վերաբերյալ սկզբունքային առարկություններ չունի:
	Ընդունվել է ի գիտություն:

	2. ՀՀ կադաստրի կոմիտե

	14.08.2026

	
	N ՍԹ/17506-2026

	Ի պատասխան Ձեր 2026 թվականի օգոստոսի 5-ի N ԱԹ/ԱՀ-1-1/30844-2026 գրության՝ ««Օթևան» պետական ոչ առևտրային կազմակերպությանը անշարժ գույք անհատույց, անժամկետ օգտագործման իրավունքով տրամադրելու մասին» 
ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.                                                  
1․ Առաջարկում ենք Նախագծի 1-ին և 2-րդ կետերում «N 17052023-01-0374 վկայական» բառերը փոխարինել «անշարժ գույքի նկատմամբ իրավունքների պետական գրանցման N 23012026-01-0050 վկայական» բառերով, իսկ Նախագծի 
1-ին կետում  «N 03072013-03-0030 վկայական» բառերը՝ «անշարժ գույքի նկատմամբ իրավունքների պետական գրանցման N 03072013-03-0030 վկայական» բառերով, ինչպես նաև «557.9» թիվը՝ «557.8» թվով՝ հիմք ընդունելով Անշարժ գույքի էլեկտրոնային տեղեկատվական շտեմարանի տվյալները։
	Ընդունվել է։ 
Նախագիծը խմբագրվել է։

	2․ Առաջարկում ենք նաև Նախագծի 1-ին և 2-րդ կետերից հանել «NN 300-334 բնակարանները» և «NN 113-124, 126 և 128 բնակարաններն» բառերը՝ հաշվի առնելով, որ վերջիններիս նկատմամբ, որպես առանձին գույքային միավորների, իրավունքների պետական գրանցումներ կատարված չեն: Նշված հանգամանքով պայմանավորված՝ առաջարկում ենք Նախագծում հավելվածի տեսքով ներառել անհատույց, անժամկետ օգտագործման իրավունքով տրամադրվող տարածքների հատակագծերը։
	Չի ընդունվել։
Կառավարության 2019 մայիսի 16-ի N 574-Ն որոշմամբ «Հանրակացարան» ՊՈԱԿ-ի կանոնադրության մեջ կատարված փոփոխությունների արդյունքում քաղ. Երևան, Նոր Նորքի 2-րդ զանգվ., Մոլդովական 29/1 հասցեի անշարժ գույքը բաժանվել է երկու մասի, գույքի մի մասի նկատմամբ սկսվել է սեփականաշնորհման գործընթաց, իսկ մյուս մասը՝ առանձին բնակարաններով, որպես սեփականաշնորհման ոչ ենթակա գույք, ամրացվել է ՊՈԱԿ-ին (տե՛ս Կառավարության 25.08.2011 N 1241-Ն որոշում, հավելված 2, ցանկ 2)։ Այսպիսով, նախագծում բնակարանների համարների նշումը նպատակ ունի նույնականացնելու «Օթևան» ՊՈԱԿ-ի անհատույց և անժամկետ օգտագործմանը հանձնվող գույքը։ 

	3․ Նախագծի 1-ին կետում նշված ՀՀ, քաղաք Երևան,Նոր Նորք, Մոլդովական փողոց, 29/1 շենք հասցեում գտնվող անշարժ գույքից կատարվել են օտարումներ, ուստի նախքան «Օթևան» ՊՈԱԿ-ի հետ անհատույց, անժամկետ օգտագործման պայմանագրի կնքումն անհրաժեշտ է իրականացնել անշարժ գույքի մնացորդային մասի նկատմամբ իրավունքի պետական գրանցում։
	Ընդունվել է ի գիտություն։
Քաղաք Երևան, Նոր Նորքի 2-րդ զանգվ., Մոլդովական 29/1 հասցեի անշարժ գույքի մի մասի նկատմամբ դեռևս 2019 թվականից սկսվել է սեփականաշնորհման գործընթաց, որը, սակայն, այս պահի դրությամբ դեռևս չի ավարտվել։ Ավելին՝ հնարավոր են փոփոխություններ քննարկվող անշարժ գույքի դեռևս չսեփականաշնորհված բնակարանների ճակատագրի տնօրինման հարցում։ Ըստ այդմ՝ գույքի մնացորդային մասի կազմը պարզ լինելուն պես, ԱՍՀՆ-ն կդիտարկի Պետական գույքի կառավարման կոմիտեին համապատասխան առաջարկությամբ դիմելու հարցը։   

	4․ Միաժամանակ նկատի ունենալով, որ Նախագծի 1-ին և 2-րդ կետերում նշված անշարժ գույքերը «Օթևան» ՊՈԱԿ-ին անհատույց, անժամկետ օգտագործման իրավունքով տրամադրվելու են որպես պետական սոցիալական բնակարանային ֆոնդ օգտագործելու և ՀՀ-ում ապաստան ստացած փախստականներին սոցիալական աջակցության ոլորտի սոցիալական ծառայությունների տրամադրումը կազմակերպելու նպատակով, առաջարկում ենք հետագայում ձեռնարկել համապատասխան միջոցներ ՀՀ Արարատի մարզի Դարբնիկ համայնքի 5-րդ փողոցի 3 հասցեում գտնվող անշարժ գույքի նպատակային և գործառնական նշանակությունների փոփոխության ուղղությամբ:
	Ընդունվել է ի գիտություն։
Հետագայում համապատասխան միջոցներ կձեռնարկվեն ՀՀ Արարատի մարզի Դարբնիկ համայնքի 5-րդ փողոցի 3 հասցեում գտնվող անշարժ գույքի նպատակային և գործառնական նշանակությունների փոփոխության ուղղությամբ։

	3. ՀՀ ֆինանսների նախարարություն 
	18.08.2026

	
	N 01.1/34/21878-2026

	Ձեր 05.08.2026թ. N ԱԹ/ԱՀ-1-1/30844-2026 գրությամբ ներկայացված՝ ««Օթևան» պետական ոչ առևտրային կազմակերպությանը անշարժ գույք անհատույց, անժամկետ օգտագործման իրավունքով տրամադրելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
ՀՀ կառավարության 20.11.2025թ. ««Հանրակացարաններ» պետական ոչ առևտրային կազմակերպությունը լուծարելու, անշարժ գույքն անհատույց, անժամկետ օգտագործման տրամադրելու մասին» N 1659-Ա որոշմամբ (այսուհետ՝ Որոշում) լուծարվել է ՀՀ ԱՍՀՆ-ի «Հանրակացարաններ» ՊՈԱԿ-ը:
Որոշման 4-րդ կետով ՏԿԵՆ պետական գույքի կառավարման կոմիտեին (այսուհետ՝ Կոմիտե) հանձնարարվել է մինչև 15.03.2026թ.-ը «Օթևան» ՊՈԱԿ-ի հետ կնքել՝
1) Կոմիտեին ամրացված և «Հանրակացարաններ» ՊՈԱԿ-ի կողմից փախստականների բնակեցման նպատակով օգտագործված՝ ՀՀ, քաղ. Երևան, Նոր Նորքի 2-րդ զանգված, Մոլդովական 29/1 հասցեում գտնվող շենքի (N 17052023-01-0374 վկայական) 3-րդ հարկի 557.9 քառ. մետր մակերեսով NN 300-334 բնակարանները, ՀՀ, Արարատի մարզ, Դարբնիկ համայնք, 5-րդ փողոց, 3 հասցեում (N 03072013-03-0030 վկայական) գտնվող 2695.9 քառ. մետր մակերեսով շենքն անհատույց, անժամկետ օգտագործման իրավունքով տրամադրելու մասին պայմանագիր՝ որպես պետական սոցիալական բնակարանային ֆոնդ օգտագործելու նպատակով,
2) Կոմիտեին ամրացված և «Հանրակացարաններ» ՊՈԱԿ-ի կողմից փախստականների ժամանակավոր բնակեցման համար օգտագործված՝ ՀՀ, քաղ. Երևան, Նոր Նորքի 2-րդ զանգված, Մոլդովական 29/1 հասցեում գտնվող շենքի (N 17052023-01-0374 վկայական) 1-ին հարկի 201.4 քառ. մետր մակերեսով NN 113-124, 126 և 128 բնակարաններն անհատույց, անժամկետ օգտագործման իրավունքով տրամադրելու մասին պայմանագիր՝ ՀՀ-ում ապաստան ստացած փախստականներին սոցիալական աջակցության ոլորտի սոցիալական ծառայությունների տրամադրումը կազմակերպելու նպատակով։
1․ Նախագծով առաջարկվում է Որոշման 4-րդ կետի 1) և 2) կետերում նշված գույքն անհատույց, անժամկետ օգտագործման իրավունքով և նույն կետերով սահմանված նպատակներով տրամադրել «Օթևան» ՊՈԱԿ-ին՝ սահմանելով գործարքի իրականացման համար մեկամսյա ժամկետ, միաժամանակ ուժը կորցրած ճանաչելով Որոշման 4-րդ կետը: Նախագծի հիմնավորմամբ պարզաբանել, թե ինչ օբյեկտիվ հանգամանքների առկայության պատճառով չի կատարվել Որոշման 4-րդ կետի պահանջը, և ինչպես է հիմնավորվում նշյալ կետի կատարումն ապահովելու համար կառավարության նոր որոշում ընդունելն ու Որոշման 4-րդ կետը ուժը կորցրած ճանաչելն այն դեպքում, երբ Որոշմամբ կատարման պահանջն արդեն իսկ ամրագրված է:
	Ընդունվել է ի գիտություն։
Որոշման 4-րդ կետի պահանջի չկատարման պատճառների վերաբերյալ «Օթևան» ՊՈԱԿ-ը պայմանագրերի կնքման համար անհրաժեշտ փաստաթղթերը Կոմիտե է ներկայացրել սահմանված ժամկետներում։ Պայմանագրերի չկնքման հանգամանքներն ու պատճառները պարզելու նպատակով Կոմիտեի նախագահի 2026 թվականի ապրիլի 16-ի թիվ 181-Ա հրամանով նշանակվել է ծառայողական քննություն։ Միաժամանակ, Նախագծով ուժը կորցրած է ճանաչվել 4-րդ կետը։

	2․ Միաժամանակ խնդրում ենք Նախագծի հիմնավորմամբ ներկայացնել տեղեկատվություն «Օթևան» ՊՈԱԿ-ին տրամադրվող գույքի ընթացիկ վիճակի և վերանորոգման անհրաժեշտության վերաբերյալ: Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում:
	Ընդունվել է ի գիտություն։
Գույքի ընթացիկ վիճակի և վերանորոգման անհրաժեշտության վերաբերյալ տեղեկատվությունը Նախագծի կարգավորման առարկա չէ և Նախագծով չի կարգավորվում։



